Viborger Samler, 1842-06-20
Udenlandske Efterretninger. Storbritannien og Jrland. "Det afskyelige Angreb imod Dronningens Live – hedder det i en i Augsb. Allg. Zeit. indrykket Londoner-Correspondentefterretning – har kun tjent til at give Nationen Leilighed til at lægge for Dagen sin dybe Hengivenhed for Dronning Victoria og sin rødfæstede Afskye for saadanne AttentaterHer er ei at tænke paa nogen Efterligning af de franske Mordbander. Forbryderen havde kort i Forveien begaaet et Tyverie imod en Ven, for at forskaffe sig en Tobaks boutik. Hans Forgænger Oxford, saa tænkte han sandsynligviis, havde baade at bide og brænde; han behøvede ikke at arbeide for at fortjene sit Udkomme, og saa godt kunde han (Francis) ogsaa faae det. Denne Gisning bliver meget antagelig, naar man betænker, at Francis allerede Dagen for Attentatet om Søndagen ved høi lys Dag havde foretaget sig en Demonstration, dervar tilstrækkelig til at bringe ham i Fængsel. Da denne Demonstration ikke førte til noget Resultat, gjorde han Dagen efter et mere paafaldende Forsøg, og affyrede virkelig sin Pistol, dog berettiger Jntet til at antage, at Pistolen var ladet med Kugler. At han har fundet stort Behag i at sidde stille og i hele Timer betragte Luften, – dette har allerede den Kaffevært erklæret, hos hvem han pleiede at spise Frokost. Om hans Skjebne kan man rigtignok ikke endnu vove nogen Formodning hidtil var det Regjeringens constante Maxime at behandle saadanne Uslinger som Vanvittige; slige Attentater have rammet Georg den Tredie, Georg den Fjerde, Wilhelm den Fjerde, og for 2 Aar siden den af sit Folk høitelskede Victoria, og alle de Skyldige bleve indtil Oxfort inclusive sendte til Daarekisten. Skulde Undersøgelsen, udvise, at Oxfords sorgfrie Udkomme kunde tilskynde slige Døgenigter, maatte der vel tages alvorligere Forholdsregler; dog vil Alt afhænge af Undersøgningens Gang og de afhørte Vidners Erklæringer; thi hidtil kjende vi kun Factum, men kun meget lidet til Morderens Characteer. Journalerne fortælle kun hvad de absolut maae sige, og ogsaa det er godt. Og i en anden ligeledes i fornævnte Tidende indrykket Correspondentartikel hedder det: "Morderen, der nu er hjemfalden til Lovens Arm for en Handling, der havde kunne styrte hele det britiske Rige i den dybeste Sorg, der havde kunne føie det mørkeste Blad til Storbritanniens Historie, har Jntet af en Vanvittigs Hallucinationer, Jntet af en religiøs Fanatikers Energie, Jntet af en politisk Sværmers mørke Bestemthed. Det synes, at han affyrede Pistolen imod Dronningen med samme Letsind, hvormed han vilde have stiaalet en Roe eller kastet en Steen efter en Fugl, uden nogen anden Grund end den ham pludselig paakomne Lune. Den eneste Følelse, man har kunnet opdage i Morderens mørke og indskrænkede Jndre, er den Misundelse imod Alt, hvad der er bedre end han. Ved hvilke svage Traade hænger Menneskenes Skjebne, Traf Skuddet, da vilde en elsket Fyrstindes Død skjebnesvangert gribe ind i Millioners Tilværelse; det traf, Himmelen være lovet, ikke, og nu har denne Forbrydelse egentligt kun Vigtighed for hiin Elendige, der enten vil døe Landsforrædernes og Mordernes Død eller tilbringe Resten af sit usle Liv i Galle hospitalet. Den politiske Forbryder, der fører Krigen aabenbart imod den bestaaende Orden, og bortkaster sit Liv for en Forbrydelse, der efter hans ulyksalige Formening forekommer ham at være en patriotisk Heltedaad, er ikke sunken saa dybt som den isolerede Egoists sammen skrumpede og krampagtige Sjæl; thi Selvsygen hader og myrder kun, fordi der gives Mennesker, der ere lykkelige og fortjene at være det. Siden Dronning Elisabeth stod – det tør man vel sige – ingen Souverain i England saa høit i den offentlige Mening, udøvede Jngen paa Nationens Hjerter saa stor Jndflydelse som Dronning Victoria. Folket er i høieste Grad opmærksomt paa alle hendes Bevægelser, ærer og tilbeder i hende Fædrelandets synlige og milde qvindelige Genius, og maaskee er det netop denne eiendommelige Glands, der forskaffer hende de Retsindiges Loyalitet i usædvanlig høi Grad, men tillige henleder imod hende Skurkens onde Tanker. .